દેશની મોટી હીરા કંપની કિરણ જેમ્સ પર 300 કર્મચારીઓની અચાનક છુટ્ટી કરવાનો આરોપ છે. આ અંગે 300 કર્મચારીઓએ ભેગા થઈને સુરત પોલીસ કમિશનર સતીશ શર્મા અને જિલ્લા કલેક્ટરને તેની ફરિયાદ કરી છે. કર્મચારીઓ ઘ્વારા કંપની પર આરોપ લગાવવામાં આવ્યો છે કે તેમને કોઈ પણ નોટિસ વિના તેમને કાઢી મુક્યા છે અને તેમનો 15 દિવસનો પગાર પણ નથી આપ્યો. કર્મચારીઓ ઘ્વારા એવું પણ જણાવવામાં આવ્યું છે કે કંપનીના મેનેજમેન્ટ સામે કોઈ પણ પ્રકારની કાર્યવાહી કરવા માટે તેમની ધમકી પણ આપવામાં આવી છે.